CELEX: 32004R1450
Language: lt
Date: 2004-08-13 00:00:00
Title: 2004 m. rugpjūčio 13 d. Komisijos reglamentas (EB) Nr. 1450/2004, įgyvendinantis Europos Parlamento ir Tarybos sprendimą Nr. 1608/2003/EB dėl Bendrijos inovacijų statistikos rengimo ir plėtros(Tekstas svarbus EEE)

14.8.2004   
            
            
               LT
            
            
               Europos Sąjungos oficialusis leidinys
            
            
               L 267/32
            
         
      KOMISIJOS REGLAMENTAS (EB) Nr. 1450/2004
   2004 m. rugpjūčio 13 d.
   įgyvendinantis Europos Parlamento ir Tarybos sprendimą Nr. 1608/2003/EB dėl Bendrijos inovacijų statistikos rengimo ir plėtros
   (tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. liepos 22 d. Europos Parlamento ir Tarybos sprendimą Nr. 1608/2003/EB dėl Bendrijos mokslo ir technologijų statistikos rengimo ir plėtros (1), ypač į jo 3 straipsnį,
   kadangi:
   
               (1)
            
            
               Europos Parlamento ir Tarybos sprendimas Nr. 1608/2003/EB nustatė atskirus veiksmus statistikos srityje, reikalingus Bendrijos mokslo, technologijų ir inovacijų statistikai sukurti.
            
         
               (2)
            
            
               Reikia priimti atskirų veiksmų statistikos srityje įgyvendinimo priemones, kaip numatyta Sprendimo Nr. 1608/2003/EB 2 straipsnyje.
            
         
               (3)
            
            
               Vykdant atskirus veiksmus statistikos srityje turi būti atsižvelgiama į 2002 m. gruodžio 16 d. Europos Parlamento ir Tarybos sprendimą Nr. 2367/2002/EB dėl 2003–2007 m. Bendrijos statistikos programos (2), kuri aiškiai apibrėžė 2003–2007 m. inovacijų statistikos rengimo ir tobulinimo darbo programą.
            
         
               (4)
            
            
               Reikia užtikrinti Bendrijos inovacijų statistikos suderinamumą su kitais tarptautiniais standartais, o tai reiškia, kad būtina atsižvelgti į darbą, kurį atliko Ekonominio bendradarbiavimo ir plėtros organizacija (EBPO) ir kitos tarptautinės organizacijos.
            
         
               (5)
            
            
               Įgyvendinant Sprendimą Nr. 1608/2003/EB ir apibrėžiant nuostatas, reglamentuojančias naudojimąsi administraciniais šaltiniais ir statistikos įslaptinimą, reikia atsižvelgti į sistemą, kuri buvo nustatyta 1997 m. vasario 17 d. Tarybos reglamentu (EB) Nr. 322/97 dėl Bendrijos statistikos (3).
            
         
               (6)
            
            
               Šiame reglamente numatytos priemonės atitinka Statistikos programų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šis reglamentas nustato būtinąsias Sprendimo Nr. 1608/2003/EB dėl Bendrijos inovacijų statistikos įgyvendinimo priemones.
   2 straipsnis
   1.   Šis reglamentas taikomas Bendrijos inovacijų statistikai. Priede smulkiai apibrėžiama ši statistika, statistinių duomenų kintamųjų sąrašas, įtrauktos veiklos rūšys ir sektoriai, rezultatų suskirstymas, dažnumas, duomenų perdavimo galutiniai terminai ir pereinamasis laikotarpis.
   2.   Remiantis ataskaitų išvadomis, kurios buvo pateiktos Europos Parlamentui ir Tarybai pagal Sprendimo Nr. 1608/2003/EB 5 straipsnį, šio reglamento priede nustatytas statistinių duomenų kintamųjų sąrašas, įtrauktos veiklos rūšys ir sektoriai, rezultatų suskirstymas, dažnumas, duomenų perdavimo galutiniai terminai ir kitos charakteristikos gali būti reguliariai peržiūrimi.
   3 straipsnis
   Valstybės narės gauna reikalingus duomenis iš kelių skirtingų šaltinių, pavyzdžiui, imties tyrimų, administracinių duomenų šaltinių ir kitų duomenų šaltinių. Pagal kokybę ir statistinio įvertinimo procedūras kiti duomenų šaltiniai bent jau turi prilygti imties tyrimams ar administracinių šaltinių tyrimams.
   4 straipsnis
   Priede išvardyta Bendrijos inovacijų statistika grindžiama suderintomis sąvokomis ir apibrėžimais, kurie pateikiami pačiame naujausiame Oslo vadovo variante. Valstybės narės taiko šias suderintas rengiamos statistikos sąvokas ir apibrėžimus.
   Pagal Sprendimo Nr. 1608/2003/EB 5 straipsnį, Europos Parlamentui ir Tarybai pateiktose ataskaitose daroma nuoroda į sąvokas ir apibrėžimus bei jų taikymą.
   5 straipsnis
   Valstybės narės apibendrintą statistiką, kurios sąrašas pateikiamas priede, privalomai, o atskirus duomenų įrašus – savanoriškai, pateikia Komisijai (Eurostatui), naudodamos standartinę perdavimo formą, kurią su jomis bendradarbiaudama nustato Komisija (Eurostatas).
   6 straipsnis
   Kokybę įvertina valstybės narės ir Komisija (Eurostatas).
   Valstybės narės Komisijai (Eurostatui), pastarosios prašymu ir kaip nustatyta šio reglamento priede, perduoda statistikos kokybės įvertinimui reikalingą informaciją, kurios taip pat reikia pagal Sprendimo Nr. 1608/2003/EB 5 straipsnyje nustatytus ataskaitų rengimo reikalavimus.
   7 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. rugpjūčio 13 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 230, 2003 9 16, p. 1.
   
      (2)  OL L 358, 2002 12 31, p. 1.
   
      (3)  OL L 52, 1997 2 22, p. 1. Reglamentas su pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      INOVACIJŲ STATISTIKA
      1 skirsnis
      Valstybės narės kaupia šią Bendrijos inovacijų statistiką:
      
                  Kodas
               
               
                  Pavadinimas
               
               
                  Pastabos
               
            
                  1
               
               
                  Inovacinių įmonių skaičius
               
               
                  Absoliučioji vertė ir visų įmonių %
               
            
                  2
               
               
                  Inovacinių įmonių, kurios įdiegė naujus arba labai patobulintus produktus (rinkos naujovę) skaičius
               
               
                  Absoliučioji vertė, visų įmonių % ir visų inovacinių įmonių %
               
            
                  3
               
               
                  Apyvarta iš inovacijų, susijusių su naujais arba labai patobulintais produktais (rinkos naujovėmis)
               
               
                  Absoliučioji vertė, visos apyvartos % ir visos inovacinių įmonių apyvartos %
               
            
                  4
               
               
                  Apyvarta iš inovacijų, susijusių su naujais arba labai patobulintais produktais, kurie nauji firmai, bet ne rinkai
               
               
                  Absoliučioji vertė, visos apyvartos % ir visos inovacinių įmonių apyvartos %
               
            
                  5
               
               
                  Inovaciniame bendradarbiavime dalyvaujančių inovacinių įmonių skaičius
               
               
                  Absoliučioji vertė ir vis inovacinių įmonių %
               
            
                  6
               
               
                  Išlaidos inovacijoms
               
               
                  Absoliučioji vertė, visos apyvartos % ir visos inovacinių įmonių apyvartos % – neprivaloma
               
            
                  7
               
               
                  Inovacinių įmonių, kurios nurodė labai svarbų inovacijų poveikį, skaičius
               
               
                  Absoliučioji vertė ir visų inovacinių įmonių %
               
            
                  8
               
               
                  Inovacinių įmonių, kurios nurodė labai svarbius informacijos apie inovacijas šaltinius, skaičius
               
               
                  Absoliučioji vertė ir visų inovacinių įmonių % – neprivaloma
               
            
                  9
               
               
                  Su didelėmis kliūtimis susiduriančių įmonių skaičius
               
               
                  Absoliučioji vertė, visų įmonių %, visų inovacinių įmonių % ir neinovacinių įmonių %
               
            Be jau išvardytos statistikos, valstybės narės kaupia ir papildomą statistiką (taip pat pagal jos suskirstymą) pagal pagrindines Oslo vadove išvardytas temas. Dėl šios papildomos statistikos sprendimas priimamas glaudžiai bendradarbiaujant su valstybėmis narėmis.
      2 skirsnis
      Turi būti įtrauktos bent NACE Red. 1.1 sekcijose C, D, E, I, J, NACE Red. 1.1 sekcijose 51, 72 ir NACE Red. 1.1 grupėse 74.2 ir 74.3 minimos įmonės.
      3 skirsnis
      Apie visus kintamuosius pranešama kas ketverius metus, išskyrus 1, 2, 3, 4 ir 5 kintamuosius, apie kuriuos pranešama kas dvejus metus.
      4 skirsnis
      Pirmieji ataskaitiniai metai, kurių statistika kaupiama, yra 2004 kalendoriniai metai.
      5 skirsnis
      
                  1.
               
               
                  Visi rezultatai suskirstomi pagal ekonominę veiklą (NACE Red. 1.1) sekcijos lygmeniu ir pagal šias darbuotojų skaičiumi apibrėžtas klases: 10–49 darbuotojai, 50–249 darbuotojai, daugiau nei 249 darbuotojai.
               
            
                  2.
               
               
                  Visi rezultatai turi būti suskirstomi pagal ekonominę veiklą (NACE Red. 1.1) skyrių lygmeniu.
               
            
                  3.
               
               
                  Rezultatai pagal 5 kintamąjį turi būti suskirstomi pagal bendradarbiavimo inovacijų srityje rūšį. Rezultatai pagal 7 kintamąjį turi būti suskirstomi pagal inovacijų poveikio rūšį. Rezultatai pagal 8 kintamąjį turi būti suskirstomi pagal informacijos šaltinių rūšį. Rezultatai pagal 9 kintamąjį turi būti suskirstomi pagal kliūčių rūšį. Dėl šių suskirstymų sprendimas priimamas glaudžiai bendradarbiaujant su valstybėmis narėmis.
               
            6 skirsnis
      
                  1.
               
               
                  Visi rezultatai turi būti perduodami per 18 mėnesių nuo ataskaitinio laikotarpio kalendorinių metų pabaigos.
               
            
                  2.
               
               
                  Valstybės narės gali Komisijai (Eurostatui) savanoriškai perduoti atskirų duomenų įrašus, apimančius visus statistikos vienetus, apžvelgiamus nacionalinėse inovacijų apklausose.
               
            7 skirsnis
      
                  1.
               
               
                  Bendrijos inovacijų apklausose, kurios vykdomos kas ketverius metus ir kurios prasideda nuo 2004 ataskaitinių metų, naudojamas klausimynas apima pagrindines temas, kurios išvardytos Oslo vadove dėl inovacijų įmonėse įvertinimo.
               
            
                  2.
               
               
                  Komisija (Eurostatas), glaudžiai bendradarbiaudama su valstybėmis narėmis, parengia Bendrijos inovacijų apklausų metodologines rekomendacijas, kurios leidžia geriau suderinti apklausų rezultatus. Šios rekomendacijos apima bent jau apklausiamus gyventojus, apklausos metodologiją (įskaitant regioninius aspektus), suderintą apklausos klausimyną, duomenų surinkimą, apdorojimą ir perdavimą bei duomenų kokybės reikalavimus.
               
            
                  3.
               
               
                  Glaudžiai bendradarbiaujant su valstybėmis narėmis, metodologinės rekomendacijos rengiamos kitoms inovacijų apklausoms, kurios vykdomos kas ketverius metus, pradedant nuo 2006 ataskaitinių metų.
               
            
                  4.
               
               
                  Valstybės narės teikia Komisijai (Eurostatui) reikalingą informaciją apie nacionalinėje inovacijų statistikoje naudojamą nacionalinę metodologiją.
               
            8 skirsnis
      Jeigu reikia iš esmės adaptuoti nacionalines statistikos sistemas, Komisija gali valstybėms narėms suteikti leidžiančias nukrypti nuostatas dėl pirmųjų ataskaitinių 2004 metų statistikos, kuri turi būti surinkta. Papildomos leidžiančios nukrypti nuostatos gali būti suteikiamos dėl ekonominės veiklos rūšių aprėpties pagal NACE Red. 1.1 ir (arba) ataskaitinių 2006 metų statistikos, kuri turi būti surinkta, dydžio klasės suskirstymus.